“อดิศักดิ์” ควัก 28 ลบ. ไล่เก็บหุ้น JMART เพิ่ม ย้ำความเชื่อมั่นกำไรโต 50%
“อดิศักดิ์ สุขุมวิทยา” ซีอีโอ JMART ควักเงิน 27.67 ลบ. ซื้อหุ้นเพิ่ม 693,000 หุ้น เรียกความเชื่อมั่นนักลงทุน มั่นใจกำไร 3 ปีโต 50% ต่อปี
“อดิศักดิ์ สุขุมวิทยา” ควักเงิน 27.67 ลบ. ซื้อหุ้น JMART เพิ่ม 693,000 หุ้น เรียกความเชื่อมั่นนักลงทุน มั่นใจกำไร 3 ปีโต 50% ต่อปี
18 ต.ค. 2564

ผู้สื่อข่าวรายงานว่า จากข้อมูลรายงานผู้บริหารซื้อ ขาย โอน ประจำวันที่ 18 ต.ค.2564 พบว่า นายอดิศักดิ์ สุขุมวิทยา ประธานเจ้าหน้าที่บริหารและกรรมการ บริษัท เจ มาร์ท จำกัด (มหาชน) หรือ JMART เข้าทำรายการซื้อหุ้นสามัญของ JAMRT เมื่อวันที่ 15 ต.ค2564 จำนวน 693,000 หุ้น ราคา 39.93 บาท/หุ้น คิดเป็นมูลค่ารวม 27.67 ล้านบาท
ทั้งนี้ การเข้าซื้อหุ้นดังกล่าวถือเป็นการสร้างความเชื่อมั่นให้กับผู้ถือหุ้น และนักลงทุน เนื่องจากบริษัทยังมีแนวโน้มในการเติบโตอย่างแข็งแกร่งในทุกธุรกิจ ทั้งในส่วนของ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT, บริษัท ซิงเกอร์ประเทศไทย จำกัด (มหาชน) หรือ SINGER และ บริษัท เจเอเอส แอสเซ็ท จำกัด (มหาชน) หรือ J เป็นต้น
ขณะที่ก่อนหน้านี้ นายอดิศักดิ์ สุขุมวิทยา ประธานเจ้าหน้าที่บริหาร JMART เปิดเผยว่า การผนึกกำลังรวมกับกลุ่มบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS โดยคาดว่าจะเริ่มเห็นผลของการลงทุนในครั้งนี้ตั้งแต่ช่วงปี 2565 เป็นต้นไป และตั้งเป้าหมายระยะสั้นว่าจะต้องเติบโตปีละ 50% ติดต่อกัน 3 ปี ส่วนระยะยาวคาดว่าจะสร้างภาพ J CURVE ซึ่งเป็นการเติบโตแบบสูงชัน